لەلایەنی سۆز و عاتیفەشەوە وەك كەسی ئاسایی مامەڵە ناكات و پەیوەندییە كۆمەڵایەتیەكانیشی لاواز دەبێت و ناتوانێت بەشداری خۆشی و ناخۆشییەكانی كەسانی نزیكی بكات, بۆ نموونە زۆر بە سادە و سارد و سڕی باسی مردنی دایكی یان باوكی یان منداڵێكی ئازیزی دەكات وەك ئەوەی نەیناسێت و بێگانە بێت. سەرەڕای ئەوەش هەڵس و كەوت و ڕەفتاری لەگەڵ ڕووداوەكان و گۆڕانكاریەكانی چواردەوری ناگونجێت, بۆ نموونە كاتێك هەواڵێكی ناخۆش و دەڵتەزێن دەبیستێت ئەوا پێدەكەنێت, لە كاتێكدا لە ئەنجامی بیستنی هەواڵی خۆش دەست دەكات بە گریان.